projecte-aina/catalan_government_crawling huggingface dataset:
El Govern de la Generalitat preveu compensar amb un total de 140 milions d'euros els professionals del sistema públic de salut i de residències que han treballat durant la part més intensa de l'epidèmia de la COVID-19.
L'anunci s'ha realitzat aquest dimecres en roda de premsa per part de la consellera de Salut, Alba Vergés, el vicepresident del Govern de la Generalitat, Pere Aragonès, i la consellera de la Presidència i portaveu del Govern, Meritxell Budó.
Els professionals que han treballat en aquesta emergència entre l'1 de març i el 31 de maig, tant presencialment com telemàticament, rebran una compensació econòmica d'entre 350 i 1350 euros en la nòmina del mes d'agost que, segons la professió i el temps de treball presencial realitzat.
A més, en el cas de professionals que hagin estat de baixa per la COVID-19, la baixa es comptarà com a temps de treball efectiu.
En total, aquest reconeixement –contingut en un decret llei que el Govern haurà d'aprovar dimarts 16 de juny- permet una compensació equiparable a la que ja han fet altres països, com França o Bèlgica.
En aquesta compensació s'inclou un complement de productivitat extraordinari als professionals de les residències amb motiu de la pandèmia.
Així, el personal que, majoritàriament de forma presencial, hagi prestat serveis a centres de serveis socials de caràcter residencial de gent gran, discapacitat intel·lectual i física entre l'1 de març i el 31 de maig, percebrà 900 euros si s'és auxiliar de geriatria, coordinador assistencial, facultatiu, infermera i auxiliar de geriatria; o bé 500 euros si es tracta d'altres professionals.
80 milions més per a recuperar l'activitat ajornada
No obstant això, aquest reconeixement no es limitarà a aquestes compensacions.
Per això, durant els anys 2021 i 2022 s'inclourà als pressupostos partides d'aproximadament 40 milions d'euros com a reconeixement a l'esforç continuat que els professionals hauran de fer durant els mesos vinents per, entre d'altres, recuperar l'activitat que s'ha deixat de fer a causa de la COVID-19.
En total, per tant, seran un total de 80 milions d'euros addicionals que el Govern de la Generalitat posarà a disposició de noves millores per als professionals, que es pactaran amb les organitzacions sanitàries i els sindicats.
La revetlla de Sant Joan d'aquest estiu 2020 estarà marcada per la precaució i les mesures de prevenció, tant per evitar possibles contagis de la COVID-19 com per els accidents fent un mal ús del material pirotècnic.
Salut posa èmfasis en portar la mascareta, rentar-se les mans, respectar la distància d'un metre i mig, no compartir beguda o menjar, i allunyar-se del foc i dels petards.
Però també cal tenir present que la mascareta, els guants i els gels hidroalcohòlics són molt inflamables i, per tant, cal separar-los del foc i dels petards.
El foc, els petards i la coca de crema i pinyons són elements tradicionals per a gaudir de petits i grans, però comporten alguns riscos que cal prevenir, com ara lesions o intoxicacions que cal tenir presents.
La manipulació inadequada de coets, petards i altres articles pirotècnics pot causar lesions, de vegades molt greus.
A Catalunya, més de la meitat de les lesions greus que es produeixen com a conseqüència de la manipulació d'artefactes pirotècnics afecten els infants i els adolescents.
Per prevenir-les, cal que s'utilitzi la pirotècnia seguint els consells de seguretat que es donen.
Tots els consells per a la celebració de la Revetlla de Sant Joan 2020 es poden trobar al web del canalsalut.gencat.cat.
A més, es recomana a la ciutadania que davant l'aparició de qualsevol símptoma relacionat amb coronavirus contacti amb el 061 SALUT Respon
El Servei Català de la Salut (CatSalut), l'Institut Català de la Salut (ICS) i altres hospitals de referència estan treballant per equipar de més personal sanitari l'Hospital Arnau de Vilanova.
També s'han ofert a ajudar de forma proactiva alguns/unes professionals.
"Aquest és un hospital d'un volum important i la primària de la zona és experta i amb molta capacitat.
Però pot arribar a passar que, per a gestionar la demanda que preveiem, es necessitin recursos complementaris.
El lideratge de la resposta depèn dels professionals de Lleida, però aquesta onada presenta unes característiques de volums importants i els professionals estan també més esgotats que a la primera", explica Adrià Comella, director del Servei Català de la Salut.
S'ha de seguir treballant per "poder fer compatible la resposta COVID amb l'activitat ordinària".
Amb menys de 24 hores més de 250 professionals de diferents col·lectius van inscriure's al registre de professionals per a situacions d'emergència habilitat pel CatSalut, disposats a treballar a Lleida.
Ja s'està contactant i contractant alguns d'ells i elles.
L'hospital lleidatà reporta que, a hores d'ara necessita: personal mèdic i sobretot professionals d'infermeria.
Alhora, Salut contactarà amb la població del Segrià més vulnerable al virus.
De les 200.000 que viuen a la comarca, 40.000 formen part d'aquest col·lectiu i se'ls hi farà un seguiment des de l'atenció primària i altres dispositius com el Sistema d'Emergències Mèdiques (SEM).
El Servei Català de la Salut està treballant per definir les base d'un nou sistema sanitari adaptat a una nova realitat; més eficient i preservant i millorant el benestar i la salut de la ciutadania i dels professionals.
Des del mes d'abril s'estan fent reunions amb tots els professionals del sector per escoltar-los, saber quines són les seves principals inquietuds i analitzar plegats quin ha de ser els canvis per millorar.
Enmig d'aquest procés va aparèixer la COVID 19, i malgrat tot s'han continuat fent les trobades de forma virtual.
La pandèmia també ha estat clau a l'hora de redefinir com ha de ser el futur del sistema de salut.
A partir d'aquí s'ha generat un vídeo on s'escolten les reflexions que fan els professionals de diferents centres de salut, responen a una sola pregunta: quin creieu què és el repte més gran que afronta el futur del sistema sanitari?
Davant la situació actual marcada per la COVID-19, diversos professionals de l'Hospital Universitari de Bellvitge (L'Hospitalet de Llobregat) expliquen com es troba l'activitat quirúrgica després de la primera onada causada pel coronavirus SARS-CoV-2.
També exposen els diversos circuits diferenciats dins l'hospital i envien un missatge de tranquil·litat a totes aquelles persones que estan pendents d'una intervenció.
El subdirector del Procés Quirúrgic i Àrea de Crítics de l'Hospital Universitari de Bellvitge, Álvaro Arcocha, realitza un anàlisi de l'actualitat i exposa com hi ha molts protocols d'actuació que s'han après arran de la primera experiència amb la COVID-19.
"Ara tenim més mitjans, més mesures de protecció i coneixem una mica més a què ens enfrontem", explica Arcocha.
Esther Méndez, anestesiòloga de l'Hospital Universitari de Bellvitge mostra com el bloc quirúrgic "és un entorn molt segur".
Tal com Méndez explica, sembla que s'estan relaxant més les mesures de seguretat a l'exterior que no pas a l'àrea quirúrgica, on es segueixen mantenint tots els protocols de seguretat pels pacients.
La localitat té altres dos brots amb un total de 17 positius per COVID-19
Demà divendres es realitzarà a Flix un cribratge a una quarantena de treballadors d'una empresa flixanca arran d'un brot que afecta a nou persones que s'han contagiat en l'àmbit del domicili, l'empresa i el social en trobades en llocs públics.
Dos d'aquestes persones treballarien en l'empresa flixanca.
A més Flix compta amb dos brots familiars més.
Un que afecta a tres membres d'una família i un altre que afecta a cinc membres d'una altra família que varen tenir contacte amb positius del Camp de Tarragona.
Des de la Regió Sanitària Terres de l'Ebre es recorda que els contactes estrets de les persones positives han de realitzar l'aïllament pertinent, per tal de tallar la cadena de transmissió.
Així mateix, es vol agrair la col·laboració tant de l'empresa com de l'Ajuntament de Flix i dels professionals de l'atenció primària de l'ICS Terres de l'Ebre que realitzaran aquest cribratge.
Igualment, un cop més, es recorda que s'han de seguir les mesures bàsiques per tal de protegir-nos com són l'ús de la mascareta, el distanciament i el rentat de mans.
El Departament de Salut iniciarà el proper dilluns un cribratge comunitari a la ciutat de Badalona; es limita a unes zones concretes de les Àrees Bàsiques de Salut de Llefià i Gran Sol, dirigida específicament a la població de 15 a 40 anys, que és la franja d'edat on s'han detectat més casos.
La població es podrà adreçar al seu CAP de referència –CAP Llefià i CAP Gran Sol–, on es muntaran els dispositius per a la realització de les proves PCR.
Per evitar aglomeracions als centres, les PCR es prioritzaran per carrers, de manera que, en funció del carrer on es visqui, caldrà anar un dia o un altre a fer-se la prova.
Properament s'informarà de la planificació dels carrers.
És important que la població se cenyeixi al dia assignat, per assegurar que no hi haurà concentracions de gent fent cua als centres.
Aquest cribratge comunitari es completa amb una acció puntual que es durà a terme el divendres 28 i el dissabte 29, ens uns blocs de pisos concrets del barri de la Salut.
Els residents d'aquests edificis seran informats de que professionals sanitaris aniran als seus edificis a fer les proves PCR in situ.
Els resultats de les proves estaran disponibles, a partir de 48h, a La Meva Salut.
Es contactarà per telèfon amb els casos que siguin positius.
Als que siguin negatius i tinguin eConsentiment, se'ls enviarà un SMS per informar-los del resultat.
L'objectiu de l'estratègia és el de detectar persones portadores asimptomàtiques que, sense saber-ho, estan transmeten la malaltia, per a poder iniciar-ne l'aïllament i tallar la transmissió.
L'estratègia pretén detectar, a més, aquelles dificultats socials que impedeixen realitzar les quarantenes, per donar resposta com a comunitat i des de totes les administracions.
El dispositiu ha estat posat en marxa des del Servei Català de la Salut, liderat per l'atenció primària de l'Institut Català de la Salut, Vigilància Epidemiològica i l'Hospital Germans Trias, amb l'estreta col·laboració de l'Ajuntament de Badalona.
Aquest dispositiu de cribratge comunitari es dirigeix a un total de 15.000 persones.
El nombre de proves que es puguin dur a terme dependrà en gran mesura de la resposta dels veïns i veïnes de la zona.
Afecta als pacients ingressats a les plantes de medicina interna i sociosanitari i a quatre treballadors del centre hospitalari
L'Hospital no permetrà en els pròxims 15 dies la presència d'acompanyants en aquestes dues àrees
L'Hospital Universitari Sant Joan de Reus va notificar ahir dimarts un brot de coronavirus que afecta als pacients ingressats a les plantes de medicina interna i sociosanitari del centre.
El nombre de casos confirmats fins el moment és de 26, dels quals 14 corresponen al sociosanitari i 12 a la planta de medicina interna.
Pel que fa a la planta del sociosanitari es va detectar un primer cas en una persona usuària que va presentar simptomatologia i que va donar positiu en la prova PCR.
Davant d'aquesta situació es realitza un cribratge a tots els pacients ingressats en la mateixa planta i es diagnostiquen en total 14 casos positius, dels quals 12 són asimptomàtics.
A la planta de medicina interna es detecta un primer cas el 19 d'agost.
El 24 d'agost es detecten dos nous i el 25 d'agost es realitza un cribratge a tots els pacients de la planta de medicina, en aquest estudi es confirmen 4 casos, tots ells amb simptomatologia respiratòria.
Posteriorment, el 31 d'agost, es repeteix el cribratge i es detecten 7 nous casos, tots ells asimptomàtics.
L'Hospital Universitari Sant Joan de Reus ha informat als familiars dels pacients i ha restringit les visites tant al sociosanitari com als usuaris de la planta de medicina interna.
Durant els pròxims quinze dies no es permetrà la presència d'acompanyants a les àrees de medicina interna i sociosanitària.
Pel que fa a la informació als amb familiars dels residents aquesta es comunicarà sempre que el pacient no manifesti el contrari entre les 13 i les 17 hores mitjançant una trucada telefònica.
A la resta de l'Hospital es manté la presència d'un acompanyant per pacient entre les 9 h i les 13 h. i únicament i en casos excepcionals i prèvia valoració per part de l'equip assistencial serà possible ampliar el nombre d'acompanyants.
Igualment, es manté un circuit d'entrada i un de sortida al centre, amb indicadors al terra, cintes de separació i dispensadors de gel hidroalcohòlic a totes les portes d'entrada i accessos a les diferents àrees: consultes externes, radiologia, urgències, unitat de cures intensives, entre altres.
Tarragona, 2 de setembre de 2020
L'objectiu d'aquesta instal·lació és potenciar una atenció integrada al centre i dotar-lo amb més recursos de cara a un possible rebrot
El Departament de Salut ha dotat la Residència Escoles Velles de Flix de la instal·lació i subministrament de gasos medicinals per poder dur a terme teràpia respiratòria amb oxigen en un total de 30 punts de subministrament que corresponen la totalitat de la tercera planta del centre.
En una primera fase s'han realitzat les actuacions interiors amb l'objectiu de canalitzar les habitacions.
Durant el pròxims dies està prevista acabar la segona fase d'actuacions externes i de la instal·lació de les bombones.
Així, a mitjans de setembre es podrà utilitzar aquesta millora a la residència de Flix.
La Regió Sanitària Terres de l'Ebre ha disposat d'un pressupost de 60.000 euros per a aquesta instal·lació.
El centre ha incorporat a les seves instal·lacions mesures i protocols sanitaris de seguretat davant la COVID-19 per protegir els professionals i els usuaris
El pròxim dilluns 7 de setembre obrirà el seu servei el nou Centre de Diàlisi El Vendrell, integrat en el nou Centre de Salut Botafoc del Vendrell, de la Xarxa Sanitària i Social de Santa Tecla, unes instal·lacions en les quals Fresenius Medical Care ha realitzat una inversió d'1.500.000 euros per dotar-les dels sistemes més avançats en l'atenció als pacients renals.
El Centre de Diàlisi El Vendrell completa així la cartera de serveis sanitaris prestats en el Centre de Salut Botafoc, un equipament que es va posar en marxa el mes de juny de 2020 amb la inauguració del consultori mèdic, que va comportar una inversió de més de 3 milions d'euros.
A més d'acollir el Centre de Diàlisi El Vendrell, el Centre de Salut Botafoc centralitza els serveis de pediatria, ginecologia, odontologia, salut mental i psicologia infantojuvenil de l'Àrea Bàsica de Salut (ABS) del Vendrell.
La inversió conjunta realitzada per Fresenius Medical Care i la Xarxa de Santa Tecla al Centre de Salut Botafoc del Vendrell supera els 5.000.000 euros.
Aquest nou espai disposa de tres àmplies sales de tractament dotades amb 20 llocs, equipats amb Sistemes Terapèutics 5008 (monitors de composició corporal) i màquines d'hemodiàlisi convencional i d'hemodiafiltració d'alt volum, una tècnica que augmenta notablement l'eliminació de substàncies tòxiques i evita el desenvolupament de complicacions cardiovasculars.
El centre, a més, disposa d'una planta de tractament d'aigües de doble osmosi inversa que garanteix el subministrament d'aigua de qualitat per produir líquid de diàlisi ultrapur.
Així mateix, compta amb un sistema d'estalvi d'aigua que, juntament amb les funcions autoflux dels Sistemes Terapèutics 5008, fa que s'optimitzi l'ús de recursos naturals com l'aigua, l'electricitat i la sal.
Així mateix, i atenent a l'actual situació derivada de la crisi sanitària ocasionada pel coronavirus, l'organització i l'equip de treballadors que formen part de centre del Vendrell, han implantat en les seves instal·lacions mesures i protocols sanitaris de seguretat per protegir els professionals i per poder atendre de manera segura, satisfactòria i eficient les demandes i necessitats de tots els pacients de diàlisi.
Amb la seva adhesió a l'àrea sanitària de la província tarragonina, aquest centre permetrà el desdoblament de l'actual activitat de la unitat FMC Tarragona i aproparà aquest servei sanitari a tots els pacients d'hemodiàlisi de la zona del Baix Penedès.
El centre del Vendrell tindrà quatre torns a la setmana en horari de 8:00 a 19:00 h, de dilluns a dissabte.
A partir de dilluns, el centre funcionarà cada dia de les 20 a les 8 hores i els caps de setmana i festius estarà obert les 24 hores del dia
L'Institut Català de la Salut a la Catalunya Central recupera a partir del proper dilluns, 7 de setembre, el funcionament habitual del Punt d'Atenció Continuada (PAC) Alt Berguedà ubicat al CAP Guardiola de Berguedà.
El centre obrirà cada dia en horari nocturn, de les 20 a les 8 hores i els caps de setmana i festius funcionarà les 24 hores del dia.
L'Equip que atendrà la ciutadania de l'Alt Berguedà, en aquest horari, estarà format per professionals d'infermeria i de medicina que s'aniran alternant durant la setmana.
Evitar els desplaçaments als CAP
Amb la voluntat d'evitar els desplaçaments innecessaris als centres d'atenció primària, en el moment actual es fa una crida a utilitzar el telèfon, l'opció Com et podem ajudar, contacteu amb mi del web de programació de visites o la consulta virtual.
Els professionals de l'ICS a la Catalunya Central recorden la importància de donar-se d'alta a l'aplicació La Meva Salut, per tenir accés a totes les dades i a les consultes en línia (l'eConsulta i la videoconsulta).
L'alta a La Meva Salut es pot fer excepcionalment des de l'enllaç http://canalsalut.gencat.cat/ca/detalls/noticia/2020-03-18-atencio-no-presencial-lamevasalut o a través del telèfon 900 053 723, de dilluns a divendres de 8 a 20 h.
En cas que els professionals recomanin una atenció presencial es recordaran a la ciutadania les indicacions següents: l'ús de la mascareta és obligatori; els acompanyants només es permeten en casos imprescindibles; cal arribar a l'hora de la visita indicada, no abans; cal seguir la senyalització i les indicacions dels professionals, cal rentar-se les mans sovint i respectar la distància de seguretat.
El qüestionari 'La salut en temps de confinament pel coronavirus' té l'objectiu d'identificar riscos i estratègies d'afrontament per entendre possibles necessitat d'intervenció
L'Agència de Salut Pública del Departament de Salut, juntament amb l'IDIAP Jordi Gol i ESADE, ha elaborat l'enquesta 'La salut en temps de confinament pel coronavirus' amb l'objectiu de conèixer i avaluar l'impacte que el confinament provocat per la pandèmia de la COVID-19 pot tenir sobre la salut, el benestar emocional i els estils de vida de la ciutadania.
El confinament, malgrat ser necessari per a la contenció de la malaltia, pot tenir efectes adversos per a la salut mental i el benestar psicològic i també pot afectar els hàbits de vida de les persones.
El qüestionari té l'objectiu d'identificar els riscos i estratègies d'afrontament per entendre quines són les necessitats d'actuació.
Els resultats serviran per a dissenyar programes i intervencions específiques per abordar les conseqüències negatives del confinament, especialment per als subgrups de població que més ho pateixen.
Donat que és la primera vegada que Catalunya viu una situació d'aquestes característiques, el Departament de Salut veu necessari estudiar els seus efectes en la població.
Estudis realitzats amb anterioritat sobre confinaments durant el SARS i el MERS indiquen que les repercussions sobre la salut perduren durant mesos després, tant per aquells que treballen en primera línia com per la població en general.
De la mateixa manera, també és important tenir en compte quin serà l'impacte en la salut de la crisi econòmica que la pandèmia ha precipitat.
Es té coneixement per altres estudis que els trastorns per depressió i els problemes relacionats amb addiccions, entre d'altres, augmenten de forma significativa durant crisis econòmiques importants.
Aquesta enquesta serà una eina molt valuosa a l'hora d'avaluar si, efectivament, com alguns estudis europeus apunten, ha augmentat el consum de begudes alcohòliques, l'ansietat i els símptomes de depressió, entre d'altres.
També cal estudiar si es confirma un nou tipus de burnout lligat als estressors immediats que la població està vivint (la incertesa, com compaginar el teletreball amb la cura de la família, l'estrès que suposa sortir a comprar, la por constant a contagiar-se, etc.).
A diferència d'altres iniciatives semblants, aquest qüestionari s'ha desenvolupat per poder-lo comparar amb dades que es disposen d'abans del confinament.
En la seva elaboració s'han inclòs preguntes que provenen majoritàriament d'enquestes de salut oficials a nivell català i de l'estat espanyol.
Això permetrà poder fer comparacions amb la situació d'anys anteriors i també en el futur.
D'aquesta manera, es podrà dimensionar quin serà veritablement l'impacte del confinament sobre la salut de la ciutadania de Catalunya i planificar degudament accions i mesures per pal·liar-ne els efectes.
El qüestionari està disponible en català i castellà.
Per tal d'evitar trasllats als centres sanitaris, facilitant el confinament i afavorint la disminució de contagis, el Servei Català de la Salut ha autoritzat la contractació d'emergència dels serveis d'oxigenoteràpia domiciliària tant per a domicilis particulars com per a residències en casos d'infeccions respiratòries agudes o de reaguditzacions de patologies cròniques preexistents, en què es necessiti aportació d'oxigen.
També s'hi podran acollir les persones que, pel seu estat clínic, no puguin derivar-se a centres hospitalaris o sociosanitaris i s'hagi indicat limitació de l'esforç terapèutic.
En l'àmbit residencial, això permet que, mentre duri la pandèmia, es pugui disposar, en bona part dels centres, de:
Des del 24 de març passat fins al moment, 937 pacients han rebut oxígen per aquest circuit en 356 residències de tot Catalunya.
Una mitjana de 600 professionals sanitaris estan fent ús dels establiments hotelers diàriament.
Des de la posada en marxa d'aquesta servei i fins el passat diumenge 19 d'abril s'han registrat un total de 15.036 pernoctacions en els 33 hotels a tota Catalunya que proporcionen aquest servei.
Els requisits per gaudir d'aquest allotjament inclouen allargament de jornades, temps de desplaçament llarg o altres circumstàncies que aconsellin aquest recurs, i sempre han hagut d'estar validades i autoritzades per la Direcció del centre.
El Servei Català de la Salut va posar en marxa el servei el passat 25 de març davant la situació excepcional de la COVID-19.
Els professionals que dormen en aquest hotel adaptat tenen la possibilitat d'optar a una mitja pensió seguint sempre les normes de funcionament marcades per l'establiment, i és el Servei Català de la Salut qui s'encarrega del fiançament.
L'Hotel és d'ús exclusiu per professionals sanitaris i està a prop del centre de treball.
Atès que es tracta de persones sanes sense cap necessitat d'atenció sanitària ni vigilància, no s'ha previst cap suport professional de l'àmbit de la salut, ni hi ha més registre que el propi de l'establiment hoteler.